***Mali svetac velikog srca***

**LIKOVI: Leopold Mandić, glavni svećenik, velečasni, fratar, ostali svećenici, grešnica**

*(Radnja započinje u Župnom uredu gdje glavni svećenik saziva sastanak. Svi su došli osim Leopolda.)*

**GLAVNI SVEĆENIK:** Dobar dan!

**OSTALI SVEĆENICI:** Dobar dan!

**FRATAR:** Zašto sad sazivaš sastanak? Moramo nastaviti s biblijskim satom.

**VELEČASNI:** Ne samo to. Još nismo svi ni došli. Opet nema Leopolda!

**GLAVNI SVEĆENIK:** Dosta! Dosta! Dajte mi riječ. Nisam zvao Leopolda jer će on od sad pa na dalje biti u ispovjedaonici.

**VELEČASNI:** Zašto?!

**GLAVNI SVEĆENIK:** Zato što je nizak i jadan. Veći je oltar od njega. Hahahaha! *(Nastane smijeh!)*

**FRATAR:** U pravu si.

*(Svećenici su se razišli.)*

*(Nakon sastanka glavni je svećenik došao kod Leopolda.)*

**GLAVNI SVEĆENIK:** Hej, ti mali! Od sad si u ispovjedaonici.

**LEOPOLD:** U redu. I to mi je velika čast.

**GLAVNI SVEĆENIK:** *(Namršti se.)*

*(Pola sata prije mise u vrijeme kad je Leopold krenuo u ispovjedaonicu prilazi mu žena plačući!)*

**GREŠNICA:** *(plačući)* Molim Vas da me ispovjedite! Molim Vas! Ne mogu više!

**LEOPOLD:** Dobro. Prvo se smirite. Idemo.

(U ispovjedaonici.)

**GREŠNICA:** Skrušeno ispovijedam svoje grijehe… oprostite smijem li Vam pričati o problemu? Ne mogu više!

**LEOPOLD:** Rado ću vas saslušati.

**GREŠNICA:** Moji problemi veći su od zemaljske kugle. Imam muža alkoholičara. Također imam i tri sina koje jako volim. Najstariji je u zatvoru, srednji se oženio bogatom djevojkom, ali ne posjećuje me jer sam jadna i siromašna. A najmlađeg jako volim… On je moja desna ruka. No, muž ga je izbacio na cestu da prosi kako bi mogao imati za pivo. Muž mene i mog sina tuče. Imam ogromne bolove i modrice. Molim Boga svaki dan da se to promijeni, ali me još nije čuo.

**LEOPOLD:** Ne uzdate se dovoljno u Boga. Više ga tražite nego što se uzdate. Probajte sve staviti u njegove ruke pa neka bude volja njegova. Imajte nade. Zamolite anđele da Vašeg muža odvede iz kockarnice. Tako će se i Vaše dijete vratiti kući. Bogu posvetite i svojeg sina u zatvoru. I molite za svog drugog sina i njegovu suprugu. Tražite i naći će te! Kucajte i otvorit će vam se!

*(Tako je završila ispovijed.)*

*(Glavni svećenik je primijetio kako je više ljudi na ispovijedi nego na misi. Nakon nekoliko dana prišao je ljutito Leopoldu.)*

**GLAVNI SVEĆENIK:** Što ti pričaš ljudima?

**LEOPOLD:** Ja ih samo upućujem da slijede Boga.

*(Glavni svećenik je bio jako ljut. Htio je Leopolda izbaciti iz crkve, ali prije nego što je to izrekao uletjela je ona grešnica.)*

**GREŠNICA:** Velečasni! Hvala Vam do neba. Uputili ste me na pravi put. Muž mi rijetko odlazi u kafić, sin se vratio kući. Drugi sin me nazvao i pozvao me na ručak, a treći izlazi iza zatvora za tjedan dana.

**LEOPOLD:** Divno! Ne zaboravite zahvaliti Bogu i otići na misu.

**GREŠNICA:** Hvala Vam! Neću zaboraviti svog najboljeg prijatelja.

*(Grešnica odlazi.)*

**GLAVNI SVEĆENIK:** *(Uvrijeđeno!)* Ja sam glavni! Meni se trebala zahvaliti. A ti? Ti nisi nitko i ništa.

**LEOPOLD:** Prvi će biti zadnji, a zadnji bit će prvi. Sad sam sretan jer je i žena sretna. Molim Vas, oče, ispričajte me. Moram se vratiti u ispovjedaonicu.

*(Leopold polako odlazi dok glavni svećenik ostane u čudu! Potom shvati kako je pogriješio u vezi Leopolda i obuzme ga osjećaj srama i tuge! Odluči kako se to više neće ponoviti!)*